b'\n_START_ARTICLE_\nLadin (sprog)\n_START_SECTION_\nGeografisk udbredelse\n_START_PARAGRAPH_\nLadin anerkendes som et minoritetssprog i 54 italienske kommuner, som tilh\xc3\xb8rer provinserne Sydtyrol, Trentino og Belluno. Det er ikke muligt at opg\xc3\xb8re det pr\xc3\xa6cise antal af ladin-talende, eftersom at det kun er provinserne Sydtyrol og Trentino, der udarbejder opg\xc3\xb8relser, som foretages hver tiende \xc3\xa5r._NEWLINE_I Sydtyrol var der ved seneste opg\xc3\xb8relse i 2011 i alt 20.548 indbyggere, der erkl\xc3\xa6rede at ladin var deres modersm\xc3\xa5l. I Trentino var der i 2011 i alt 18.550 indbyggere, der erkl\xc3\xa6rede at ladin var deres modersm\xc3\xa5l. I Belluno er det ansl\xc3\xa5et, at omkring 3.000 indbyggere har ladin som modersm\xc3\xa5l. I alt er der i de tre provinser omkring 42.098, der har ladin som modersm\xc3\xa5l.'